

PAGE  

PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/ 388 / 12.10.2004


R  A  P  O  R  T   

asupra proiectului de Lege pentru aprobarea Ordonanţei de urgenţă a Guvernului nr. 49/2004 pentru 

completarea Ordonanţei de urgenţă a  Guvernului nr. 8/2003 privind stimularea procesului de restructurare,

reorganizare şi  privatizare a unor  societăţi naţionale, companii naţionale şi societăţi  comerciale cu capital majoritar de stat, precum şi a societăţilor şi regiilor autonome subordonate autorităţilor administraţiei publice locale  (PL.X 494/ 06.09.2004).

         În conformitate cu prevederile art. 89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă,  cu proiectul de Lege privind aprobarea Ordonanţei de urgenţă a Guvernului nr. 49/2004 pentru completarea Ordonanţei de urgenţă a  Guvernului nr. 8/2003 privind stimularea procesului de restructurare, reorganizare şi  privatizare a unor  societăţi naţionale, companii naţionale şi societăţi  comerciale cu capital majoritar de stat, precum şi a societăţilor şi regiilor autonome subordonate autorităţilor administraţiei publice locale,  trimis cu adresa nr. PL.X 494/ 06.09.2004.
 Proiectul de lege a fost adoptat de Senat în şedinţa din 31 august  2004.

   La întocmirea prezentului raport, Comisia a avut în vedere:

                      - Avizul nr. 929 / 27.05.2004 al Consiliului Legislativ;

                      - Avizul nr. 1184 / 02.07.2004 al Consiliului Economic şi Social;

                      - Avizul nr. 494 / 08.09.2004 al Comisiei juridice, de disciplină şi imunităţi;

                      - Avizul nr. 461 / 09.09.2004 al Comisiei pentru buget, finanţe şi bănci.
           


 Proiectul de lege are ca obiect reglementarea acordării de împrumuturi pentru societăţile în curs de privatizare, aflate în dificultate, pentru plata datoriilor istorice aferente consumului de energie electrică şi gaze naturale, cu scopul evitării întreruperii activităţii.

          În raport de obiectul şi conţinutul său, proiectul de Lege face parte din categoria legilor ordinare.

      Camera Deputaţilor este Cameră decizională.

           Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din  28  septembrie,  5, 6 şi  12  octombrie 2004.


La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor,  din partea:

                    a)  Autorităţii pentru Valorificarea Activelor  Statului: doamna director Maria Ene  şi doamna consilier Silvia Teodorescu;

                    b)  Ministerului Finanţelor Publice: doamna consilier Doina Drăghici şi doamna Lucica Diaconescu - şef serviciu.          

         La lucrări, au fost prezenţi 29 deputaţi din totalul de 30 membri ai Comisiei.

          În urma dezbaterii, Comisia  a hotărât, cu  22 de voturi  pentru, 5 voturi contra şi o abţinere, ca proiectul de lege privind aprobarea Ordonanţei de urgenţă a Guvernului nr.49/2004 pentru completarea Ordonanţei de urgenţă a  Guvernului nr. 8/2003 privind stimularea procesului de restructurare, reorganizare şi  privatizare a unor  societăţi naţionale, companii naţionale şi societăţi  comerciale cu capital majoritar de stat, precum şi a societăţilor şi regiilor autonome subordonate autorităţilor administraţiei publice locale, să fie supus spre dezbatere şi adoptare plenului Camerei Deputaţilor, cu amendamentele admise prezentate în anexă.
ANEXĂ   

Amendamente admise


În urma dezbaterii în comisie, proiectul de lege a fost aprobat cu următoarele amendamente:

	Textul  iniţial


	Amendamente propuse
	Motivarea propunerii

	0
	1
	2
	3
	4

	
	
	Articol unic. - Se aprobă Ordonanţa de urgenţă a  Guvernului nr. 49 din  15 iunie 2004 pentru completarea Ordonanţei de urgenţă a  Guvernului nr. 8/2003 privind stimularea procesului de restructurare, reorganizare şi  privatizare a unor  societăţi naţionale, companii naţionale şi societăţi  comerciale cu capital majoritar de stat, precum şi a societăţilor şi regiilor autonome subordonate autorităţilor administraţiei publice locale, publicată în Monitorul Oficial al României, Partea I, nr. 570 din  29 iunie 2004, cu următoarele completări:


	
	CD

	
	
	La art.101 după alin(3) se introduc alin.(4), alin.(5), alin.(6) şi alin.(7) cu curmătorul cuprins:

"(4) În cazul în care împrumuturile acordate potrivit alin.(1) nu vor fi rambursate de societatea comercială până la data transferului dreptului de proprietate asupra acţiunilor acesteia, creanţele Autorităţii pentru Valorificarea Activelor Statului, rezultate din acordarea acestor  împrumuturi, împreună cu dobânzile şi penalităţile de orice fel  aferente sumelor prevăzute la alin.(1), calculate până la  data transferului dreptului de proprietate asupra acţiunilor, se convertesc în acţiuni, care vor fi vândute de Autoritatea pentru Valorificarea Activelor Statului cu acordul dreptului de preferinţă cumpărătorului participaţiei statului la capitalul social al societăţii comerciale sau succesorului legal al acestuia.

(5) Administratorii societăţilor comerciale privatizate vor convoca în termen de 15 zile de la  data transferului dreptului de proprietate asupra acţiunilor adunarea generală extraordinară a acţionarilor, având pe ordinea de zi majorarea capitalului social cu sumele care fac obiectul conversiei în acţiuni prevăzute la alin.(4).

(6) Cumpărătorul sau succesorul legal al acestuia îşi va exprima opţiunea în termen de 15 zile de la  data înregistrării la oficiul registrului comerţului a majorării capitalului social prevăzută la alin.(5).

(7)  În cazul în care cumpărătorul sau succesorul legal al acestuia nu îşi manifestă dreptul de preferinţă în termenul prevăzut la alin.(6) sau nu acceptă preţul de ofertă, Autoritatea pentru Valorificarea Activelor Statului poate vinde acţiunile rezultate din conversia prevăzută la alin.(4) prin orice metodă de privatizare potrivit legii."

Autori: Deputat Gheorghe Marin, deputat Nicolae Sersea şi deputat Spiridon - grupul PSD 


	Precizări procedurale privind modalităţile de recuperare a împrumutului acordat societăţilor comerciale de către AVAS.

Pentru stabilirea regimului juridic al împrumutului după acordare.
	CD


                             PREŞEDINTE,                                                                                                                                        

                          Dan Radu RUŞANU 

                                                                                                                     SECRETAR,                                                                                                                            

                                                                                                                       Iuliu VIDA
 

                                                                                                                                                                                                                                    Expert parlamentar,

                                                                                                                                                                                                                                                           Olga Tutoveanu   

